  Виталий Пронин Та сярысь вераз Удмуртилэн Тӧроез Александр Бречалов. Маска нуллыны одно ик уз косэ ни, но солэсь куштӥськыны вазь на, лядъяло эмчиос Туспуктӥз: Максим Егоров12-тӥ февральысен маска одно ик нуллыны уз косэ ни. — Но со дыре ик маскалэсь воксё куштӥськыны вазь, — алӥз Тӧро. — Асьсэды уката утьыны кулэ соос, кинъёс ковидэн ӧз висе на яке алигес прививка пуктӥзы. Сюан дыръя загсэ 20 кузя пырыны луоз. Кылем арын 1-тӥ июньысен регистрация ортчытонэ 10 муртэ сяна ӧз лэзьылэ ни вал. Лэземын спорт ӵошатсконъёсты ортчытъяны. — Но отчы пыриськыны ум лэзе на 65 ареслэсь бадӟымъёсты, — пусйиз А. Бречалов. — Угось тросэз вакцина ӧз пуктэ на. Спорт ӵошатсконъёсты ортчытъяны лэземын ке но, спортзалъёс ӝынылы гинэ тырмытэмын луыны кулэ. Калыкез сюдӥсь, шутэтсконэз радъясь учреждениослы алонъёс быдтэмын. Тодады вайытом: театръёс но кинотеатръёс ужаны кутскизы ноябрьысен, но калыкез люкалляны лэземын вал 8 часысен 23 часозь гинэ. Нош кафеослы но ресторанъёслы 15-тӥ декабрьысен ужаны лэземын вал 4 час ӵукнаозь. Табере та учреждениос ужалозы озьы, кызьы ужало вал коронавирус вӧлмемлэсь азьло. Элина КУМАЧЁВА  